Don't Cry Now

Don't Cry Now er det fjerde  studioalbumet til Linda Ronstadt og det første studioalbumet hennar for Asylum Records, etter seks album for Capitol Records inkludert tre som medlem av Stone Poneys.

Bakgrunn
Songane på Don't Cry Now vart produsert individuelt, somme av John Boylan, som produserte det førre albumet hennar, Linda Ronstadt; somme av songaren og låtskrivaren J.D. Souther og for første gongen somme av den britiske musikaren Peter Asher, som skulle kome til å produsere dei mest populære albuma hennar framover. 

Albumet inneheld tre songar skrivne av Souther. Souther og Ronstadt vart kjærastar og han skreiv fleire songar for ho. I tillegg spelte ho ein song skriven av Randy Newman, ein coverversjon av ein Neil Young-ballade, ein song av The Flying Burrito Brothers, og ein versjon av Eagles-songen «Desperado», som bandet hadde gjeve ut tidlegare på året. 

Sjølv om Don't Cry Now markerte starten på ein lang periode på Asylum for Ronstadt, måtte ho gje ut det neste albumet sitt, Heart Like a Wheel, på det førre selskapet sitt, Capitol, for å oppfylle kontraktsvilkåra der.

Mottaking

Don't Cry Now kom ut hausten 1974 og debuterte på Billboard-albumlista seint i oktober, der det nådde 45. plassen, som var den høgaste plasseringa hennar til då i karrieren. Albumet selde jamt og trutt og låg på lista i over eitt år. I tillegg til «Desperado», gav Asylum ut to andre singlar. Den første, «Love Has No Pride», vart opphavleg spelt inn av Bonnie Raitt, og nådde 51. plassen på Billboard Hot 100 og vart ein topp 10-hit på Easy Listening-lista i Canada. Songen vart etter kvart ein av signaturlåtane til Ronstadt og var med på det bestseljande samlealbumet hennar Greatest Hits. Den andre, «Silver Threads And Golden Needles», var den andre innspelinga Ronstadt gjorde av songen, etter at ho tidlegare hadde gjeve ut songen på debutalbumet sitt, Hand Sown ... Home Grown i 1969. Denne gongen nådde songen 67. plassen på Hot 100 og vart den første av meir enn 20 hittar som gjekk inn på Hot Country Songs-lista, der han nådde 20. plassen våren 1974.

Don't Cry Now vart det andre albumet til Ronstadt som selde til gullplate og vart etterfølgd av det store gjennombrotet hennar, Heart Like a Wheel.

Innhald

Salslister

Medverkande
Frå plateomslaget:

 Linda Ronstadt – solovokal, tamburin (3), korvokal (5, 8, 9)
 Spooner Oldham – akustisk piano (1, 4, 5)
 John Boylan – elektrisk piano (2)
 Craig Doerge – akustisk piano (6, 10)
 J.D. Souther – akustisk gitar (1, 8), bass (1), elektrisk gitar (4), korvokal (8)
 Jerry McGee – elektrisk gitar (1)
 Sneaky Pete Kleinow – steelgitar (1, 2, 6, 7)
 Richard Bowden – elektrisk gitar (2, 3, 7, 9, 10)
 Andy Johnson – elektrisk gitar (2)
 Herb Pedersen – akustisk gitar (3), korvokal (3, 9)
 Ed Black – steelgitar (3, 8, 10), elektrisk gitar (7)
 Larry Carlton – elektrisk gitar (5, 6)
 Buddy Emmons – pedalsteelgitar (5)
 Rick Roberts – akustisk gitar (7)
 Glenn Frey – elektrisk gitar (8), steelgitar (9)
 Mike Bowden – bassgitar (2, 3, 7, 9)
 Chris Ethridge – bassgitar (4, 5, 8)
 Leland Sklar – bassgitar (6, 10)
 Dennis St. John – trommer (1, 4, 5, 8)
 Mickey McGee – trommer (2, 3, 7, 9)
 Russ Kunkel – trommer (6, 10)
 Jimmie Fadden – munnspel (1)
 Gib Guilbeau – fele (3)
 Jim Gordon – saksofon (4, 9)
 Nino Tempo – saksofon (4, 9)
 Gail Martin – trombone (4, 9)
 McKinley Johnson – trompet (4, 9)
 Darrell Leonard – trompet (4, 9)
 Jim Ed Norman – blåsearrangement (4, 9), strykearrangement (4)
 Jimmie Haskell – strykearrangement (2, 7, 10)
 Sid Sharp – concertmaster (2, 4, 7, 10)
 Ginger Holladay – korvokal (1, 2, 7)
 Mary Holliday – korvokal (1, 2, 7)
 Clydie King – korvokal (4, 6, 10)
 Sherlie Matthews – korvokal (4, 6, 10)
 Marti McCall – korvokal (4, 6, 10)
 Wendy Waldman – korvokal (5)

Produksjon
 J.D. Souther – produsent, remiksing
 John Boylan – medprodusent (2, 3, 7, 9)
 Peter Asher – medprodusent (6, 10)
 Peter Granet – lydteknikar
 John Haeny – lydteknikar
 Ric Tarantini – lydteknikar
 Al Schmitt – remiksing
 Terry Dunavan – mastering i Elektra Sound Recorders (Los Angeles, California).
 Shawn R. Britton – mastering på halv snøggleik
 Edmund Meitner – teknisk støtte
 Tim de Paravicini – teknisk støtte
 Glenn Ross – design
 Cathy Seeter – design
 Ed Caraeff – foto
 Terry Wright – fotografi på omslaget

Kjelder

Denne artikkelen bygger på «Don't Cry Now» frå ,  den 29. november 2020. 
 oppgav desse kjeldene:

Musikkalbum frå 1973
Linda Ronstadt-album
Album produserte av Peter Asher
Album produserte av John Boylan
Asylum Records-album